section_heading: Životopis
paragraph_text: Cavalera je 1984., zajedno s Jairoom Guedesom, Paulom Pintom i svojim mlađim bratom Igorom osnovao sastav Sepultura. Svoj prvi album Morbid Visions objavljuju 1986., te s vremenom postaju jedan od najpoznatijih heavy metal sastava. Godine 1994. Cavalera je s Alexom Newportom osnovao sastav Nailbomb. U međuvremenu, sa Sepulturom snimio još pet albuma prije nego što je 1996. napustio sastav. Iduće godine u Arizoni osniva sastav Soulfly, čiji je član i danas. Godine 2007. nakon gotovo 12 godina razdvojenosti, ponovno nastupa sa svojim bratom Igorom, te zajedno osnivaju sastav Cavalera Conspiracy. Godine 2013., osniva još jedan sastav s Gregom Puciatom iz Dillinger Escape Plana i Troyom Sanderssom iz Mastodona, kojeg su nazvali Killer Be Killed.